****

Ordensreglar for Stranda folkebibliotek

* Biblioteket er ein stad for alle innbyggarar, både store og små. Alle skal trivst og føle seg trygge når dei besøker Stranda folkebibliotek.
* Alle besøkande må rette seg etter utlånsreglane og ordensreglane til biblioteket, i tillegg til alminnelege reglar for god åtferd.
* Vi forventar at alle tar omsyn til andre besøkande og dei tilsette. Dette betyr mellom anna at ein skal bruke innestemme og unngå løping.
* Bøker og anna materiale, møblar og utstyr skal behandlast fint. Gi beskjed dersom du finn materiale som er skada.
* Mat og drikke er tillate dersom det ikkje er til bry for andre. Rydd opp etter deg og kast boss i bosskassa.
* Barn under ti år bør vere i følgje med vaksne når dei er på biblioteket. Det er dei føresette sitt ansvar at barna følgjer reglane til biblioteket.
* Førarhund er tillate på biblioteket. Andre dyr er ikkje tillate.
* Syklar, sparkesyklar, rullebrett, rulleskøyter og liknande er ikkje tillate.
* Dersom du skal snakke i telefonen, må du finne ein stad der du ikkje er til bry for andre.
* Om du skal ha lyd på telefon, nettbrett eller datamaskin, må du bruke høyretelefonar.

Bortvising frå Stranda folkebibliotek vil skje i følgjande tilfelle:

* Personar som er synleg rusa eller brukar rusmiddel i lokala
* Personar som er til bry på grunn av bråk, truande eller aggressiv framferd
* Personar som blir tatt i å gjere hærverk eller anna kriminell verksemd

Bortvising gjeld mellombels i den aktuelle situasjonen. Grove og gjentekne brot på ordensreglane kan føre til utvising for eit lengre tidsrom, og blir eventuelt meld til politiet.

I tillegg gjeld politivedtekt for Stranda kommune: <https://lovdata.no/dokument/LF/forskrift/1998-04-01-353/>